सुनिरा च्याम्पियन
१९ औं जयकर स्मृति राष्ट्रिय जुनियर टेनिस च्याम्पियनसिपमा यू–१४ गल्र्सतर्फ सुनिरा थापा च्याम्पियन भएकी छन् ।
काठमाडौँ — १९ औं जयकर स्मृति राष्ट्रिय जुनियर टेनिस च्याम्पियनसिपमा यू–१४ गल्र्सतर्फ सुनिरा थापा च्याम्पियन भएकी छन् ।सातदोबाटोस्थित टेनिस कोर्टमा बिहीबार फाइनलमा सुनिराले आध्या पौडेललाई ६–२, ६–४ ले पराजित गरिन् । सोही उमेर समूहको ब्वाइजमा राजवीर प्रधान विजेता बने । उनका प्रतिद्वन्द्वी सक्षमविक्रम शाहले ४–० को स्थितिमै चोटका कारण खेल त्यागेपछि राजवीर स्वत: विजेता बने । यू–१२ ब्वाइजमा दर्शिल श्रेष्ठले बोरिस अधिकारीलाई ६–३, ५–७, ६–२ ले हराएर उपाधि जिते ।गर्ल्स यू–८ मा अनुश्री ध्वोजुले सवर्ण गुरुङलाई १०–३, १०–६ ले हराएर उपाधि जितिन् । सोही उमेरमा ब्वाइजतर्फ विश्वविकास डल्लाकोटी विजेता बने । उनले फाइनलमा सुजन कुइँकेललाई १०–४, १०–३ ले हराए ।